Haide, amice! Dă-i drumul!
Păstrează-te pentru scenă, Pavarotti!
Uită-te puțin la el!
Scuze. Măscăriciul crede că va ajunge pe Broadway.
Visează puțin cam departe.
New York, ești preferatul meu!
Da!
O luăm de la capăt!
Hei, prieteni!
- Bună, scumpo! - Barbie! Ești acolo!
Cum ați știut că am aterizat deja?
Am ajuns mai devreme.
Știi că tata a activat GPS-ul telefonului tău?
Tată!
Nu că-mi fac griji.
Tatăl tău își făcea griji.
Am ajuns.
Vei ajunge un mare star?
Să termin întâi tabăra de vară,
apoi vedem ce facem cu faima!
Te simți ca pe altă planetă?
Aparent, oamenii de aici chiar adoră covrigeii.
N-am văzut niciodată atâtea taxiuri la un loc.
E chiar mai tare decât mi-am imaginat.
Și da, parcă aș fi puțin pe altă planetă.
Dacă ți se face dor de casă, suntem doar la un video distanță.
Știu. Mersi, mamă.
Trebuie să fug.
- Te vizităm! - Nu ne uita când vei fi celebră!
- Fă multe poze! - Adu-mi un suvenir!
- Pa! - Hei, Barbie!
Cred că sunteți clarvăzătoare!
Pornesc într-o aventură în marele oraș!
Nu ți-e dor de noi?
Malibu nu e la fel fără tine.
Ce ai văzut?
Ai fost pe Broadway?
Fetelor!
Nu încă.
Am ajuns:
Academia Artelor Performative.
Ia uitați-vă!
E atât de frumoasă!
Și am ajuns...
Ce norocoasă sunt să-mi petrec vara aici!
Aici nu e vorba de noroc.
Ai muncit mult!
Știu, dar sper că sunt destul de bună.
O să fie o competiție destul de strânsă.
- Haide! - Ah, nu zău!
Te descurci!
- Unde s-a dus? - Alo?
Am ajuns! Mai bine să vorbim mai târziu!
Bine, pa!
Te iubim!
Să te distrezi!
Mult noroc, copile!
Mulțumesc!
Va fi nevoie.
Hei! Ai grijă!
Oh! Scuze!
Oh, nu.
Aveți grijă!
Valiză în mișcare!
Și, încă o dată, baletul salvează ziua!
Vai de mine!
Mulțumesc!
Eu îți mulțumesc.
Nu mă antrenez destul.
Mi-aș fi dorit două mâini în plus ca să te aplaud.
Mersi.
Oh, nu!
Sper c-ai mai mult talent la chitară decât la uși.
Șoferul meu de taxi mi-a urat să am noroc.
Se pare c-am nevoie de mai mult.
Dacă nu-l iei pe-al meu, e-n regulă.
Ai puțină încredere în tine.
Mă voi strădui.
Apropo, sunt...
Devreme.
Cu o zi, mai precis.
Stai... ce?
Glumești.
În fiecare an,
una din voi, micuțelor artiste entuziasmate de Broadway,
vine cu o zi mai devreme.
Trebuie să plecăm?
Și să ne întoarcem mâine?
Neah, mergeți în camerele voastre. Etajul 10.
Cazarea se va face alfabetic.
Sunt prea bătrână pentru provincialii ăștia.
Hei! Eu sunt din Brooklyn!
Ești din Brooklyn? Adică din New York?
Mai este altul?
Ești prima din Brooklyn pe care o cunosc!
Serios? Dar tu de unde ești?
Sunt din Malibu... California.
Ești departe de casă.
Sunt. Dar, vorba cântecului, „dacă voi reuși aici...”
„... voi reuși oriunde!”
Știu, nu?!
Hai să ne găsim camerele!
Poate-i mai bine c-am ajuns cu o zi mai devreme.
Cum adică?
Am șansa de a explora New-York-ul înainte de cursuri.
- O să-ți fac un tur. - Super!
Trebuie să despachetez
Și eu. Mi-a părut bine.
Cred că e camera mea.
Scrie numele meu.
Eu sunt Barbie.
Dar... eu sunt Barbie.
Care-i numele tău de familie?
Roberts.
- Avem același nume? - Avem același nume?
Amândouă suntem Barbie Roberts.
N-am mai întâlnit pe nimeni cu numele „Barbie” până acum.
Nici eu.
Dar Barbie Roberts!
Știu, nu?
Asta e mâna Universului.
N-ar fi ciudat să ne strigăm „Barbie”?
În Brooklyn, sunt singura Barbie.
Și eu! În Malibu, adică.
De ce nu-mi spui „Brooklyn”? Ne va fi mai ușor.
Spune-mi „Malibu”!
Perfect! Îmi place!
Și mie!
S-a făcut!
Casă, dulce casă.
Măcar pe vară!
Nu-i rău...
Balconul!
Ce tare e!
Drăguț, nu?
De-aș avea priveliștea asta în Brooklyn!
N-am mai fost într-o tabără din asta. Tu?
În copilărie mi-am petrecut verile în tabere ca asta.
Asta da dedicare.
A fost intens. Unde te-ai antrenat?
M-am antrenat pe internet.
Școală acasă! Ce tare!
Îmi place să cânt la chitară și cu vocea.
Și mie. Și pianul și dansul.
Mi-ar plăcea să te ascult.
Și mie. Și de ce nu?
Suntem aici devreme. Avem tot timpul din lume împreună.
Așa-i?
Asta-i pentru tine!
Nu, asta-i pentru noi
Iubesc orașul ăsta
Îmi place plaja
Dar împreună ne putem completa
Suntem un duo fantastic
Eu foc, tu apă!
Noi două lumea-ntreagă o putem transforma!
Hei, univers,
Uite cine vine
În sfârșit
Perechea mi-am găsit, da!
Cum am trăit pân-acum – fără noi
Tot ce-mi trebuie de-acum Suntem noi
Parcă destinul împreună
Ne-a adus
Dar cum am trăit pân-acum
Fără noi?
Mă las dusă de vânt
Eu totul plănuiesc
Pe Broadway într-o zi am să reușesc
Spre est
Spre vest
Lumea-i a mea
De la mic la mare Toți ne vor adora
Nu e ușor
Dar știu că va fi bine
Ce noroc
Că te-am întâlnit pe tine!
Cum am trăit pân-acum – fără noi
Tot ce-mi trebuie de-acum - suntem noi
Parcă destinul împreună ne-a adus
Dar cum am trăit pân-acum
Fără noi?
O, da
O, da, da
Parcă destinul împreună ne-a adus
Dar cum am trăit pân-acum
Fără noi?
Malibu, hai! Grăbește-te!
Fato, care-i treaba cu tine și cu ușile?
Am făcut o greșeală tipică unui turist?
Nu, chiar deloc.
Pe cuvântul tău?
Nu, chiar deloc.
Uite! Emmie!
Acea Emmie!
E preferata mea!
Pe bune?
Știi că are milioane de urmăritori?
Nu.
A vândut milioane de albume.
Da.
E super tare!
Adică, eu am un vlog,
dar ea e la alt nivel.
Nu o urmărești?
Nu chiar.
Bine. Mi-a fost cândva prietenă.
Poftim?
O știi pe Emmie?
Gen, personal?
Da, cântam împreună când eram mici.
Eram apropiate, dar n-am văzut-o de mult timp.
Exceptând panourile.
Ce trist.
Hai să facem un pact.
Când ajungem faimoase, nu ni se va urca la cap.
Ce zici dacă schimbăm faima cu un teatru pe Broadway?
S-a făcut!
Nu se știe. Broadway-ul ne-ar face faimoase.
Ce loc misterios.
Se pare că cineva e gata de culcare.
Nici gând. Sunt prea încântată.
Suntem în orașul care nu doarme niciodată.
Te potrivești de minune.
Sau poate nu...
Da! Aici! În sfârșit!
Păzea că vin...
Uite, două locuri în față.
Bine ați venit, dragii mei.
După cum știți, sunt Decanul Morrison.
E decanul Morrison.
E preferata mea.
Decanul Morrison.
Vine!
Mulțumesc.
Abia aștept să înceapă încă o vară de excelență în arte performative.
Ați muncit să ajungeți aici,
dar nu se compară cu ce v-am pregătit.
Eu și instructorii vă vom urmări progresul pe parcursul verii
și vom decide cine va fi protagonistul
prestigioasei Reprezentații Solo.
Mă bucur să vă anunț că anul ăsta, Reprezentația Solo
va fi transmisă live... din Times Square.
- Vai de mine! - Ai auzit? Times Square!
- Times Square? - A zis Times Square?
Times Square?
Îți poți imagina?
Da... îmi pot imagina.
Va fi doar un singur nume pe panoul Reprezentației Solo.
Dacă vreți ca numele să fie al vostru,
vă sugerez să ascultați, să învățați
și să exersați, exersați, exersați.
Acum... treceți la treabă!
Da!
- Cool. - Times Square.
Ăla e un... câine?
Crezi că s-a pierdut?
Putem afla într-un singur fel...
Costume! Preferatele mele.
După tine!
Wow. Câtă teatralitate!
Știu, nu?
„Teatru” e numele meu mic.
Eu sunt Rafa...
Mitul, legenda.
Cursul de costume.
Iar voi?
- La cursul pentru performeri! - Eu sunt Brooklyn. Ea, Malibu.
Și suntem amândouă Barbie!
Fabulos!
Două Barbie.
Una din Malibu, una din Brooklyn!
Care erau șansele?
Astronomice!
Mâna Universului!
Prevăd viitoare staruri pe Broadway!
Oh! Aici erai!
El e Gato! Muza mea.
„Gato” adică „pisică” în spaniolă?
Îi spui câinelui tău „pisică”?
Și el e de acord?
Etichetele cu care suntem de acord sunt cele de designer.
E adorabil.
Apropo de etichete și designeri...
Ce sunt alea?
Vise spulberate.
Pierderea mea, comoara ta!
Vise spulberate? Sunt atât de drăguțe!
Tu le-ai făcut?
Mai degrabă am încercat.
Am vrut să fie avangardă, dar a ieșit avan-fleașcă.
Ai înnebunit?
Sunt uimitoare!
Uimitoare pentru amatori.
Designul meu o să vă lase cu gura căscată și va fi ales pentru Reprezentația Solo!
Dar, uitați...
Nu se-ntâmplă nimic.
Exact!
Ar trebui să se aprindă și să lucească.
Vedeți voi vreo sclipire?
Exact.
De aia le-arunc la gunoi.
Dar sunt superbe!
Or arăta bine, dar nu fac ce trebuie. Pentru mine-s inutile.
Luați-le voi.
Serios?
Pe bune?
Sunt ale voastre.
Mai inovăm puțin aici.
Acum arată a look.
Pe voi două funcționează perfect.
Apropo! Trebuie să ajungem la curs.
Are dreptate. Trebuie să mergem. Ne-a părut tare bine, Rafa!
Mulțumim pentru rochii.
Adios, Gato.
A fost o onoare și o plăcere.
Da, știu, Gato.
Nu merită nici ronțăit.
Nu! Nu cred că e deja șase dimineața.
Scuze, Malibu! Ești pe fusul Coastei de Vest.
Trezește-te, altfel iar întârzii.
Încă cinci minute.
Nu și dacă vrei să vii la curs Ne vedem acolo!
Bine, bine.
E trei dimineața în California, știai?
Mă blochez
Sau ratez
Hai, înc-odată!
E prea greu
Și mă simt
Resemnată
Ambiția mă lasă
Mă zbat ca prinsă-ntr-o plasă,
Sper să pot reuși,
Sper că-mi pot reveni
Vreau curajul să-mi regăsesc
Emoțiile să-mi potolesc
Trebuie să mă calmez
Vreau să o pot lua de la-nceput
Hai, hai, nu ceda
Luptă-te, nu te lăsa
Hai, hai, nu ceda
Nu privi în urma ta
Hai, hai, nu ceda
Luptă-te, nu te lăsa
Hai, hai, nu ceda
Luptă-te
E o realizare Visul tău cel mare
Ești în stare
Repetă, vei reuși
Nu te mai învinui
Mă tot conving așa
Dar de ce sunt singura
Ce greșește și roșește
Și nicicum nu reușește!
Dar merită efortul
Îmi voi găsi locul
Trebuie să mă calmez
Știu că o pot lua de la-nceput
Hai, hai, nu ceda
Luptă-te, nu te lăsa
Hai, hai, nu ceda
Nu privi în urma ta
Hai, hai, nu ceda
Luptă-te, nu te lăsa
Hai, hai, nu ceda
Luptă, luptă
Oare m-au văzut? Cum să nu!
Hai, vino-ți în fire!
Exersează-ntruna
Haide, luptă
Luptă Ține minte
Pasul ferm Pe podea
Ține ritmul - nu cădea!
Crezi că destinul e nedrept?
Din nou spatele drept! Și...
Hai, hai, nu ceda
Luptă-te, nu te lăsa
Hai, hai, nu ceda
Nu privi în urma ta
- Luptă, luptă - Nu comentez
- Luptă, luptă - Mai exersez
- Luptă, luptă! - Cred c-am să cedez
Hai!
Oh, frate.
E deja șase dimineața?!
Scuze, nu... e telefonul meu.
Un prieten de acasă.
- Alo? - Ai ajuns star pe Broadway?
Ken! Știi cât e ceasul aici la noi?
Cred că am uitat de diferența de fus.
Scuze...
E-n regulă... stai așa...
Bine. Acum e-n regulă.
Deci? Cum este?
Povestește-mi totul!
Păi, până acum, sunt undeva între „super tare”
și „super dezastru”.
De ce? Nu cred că e atât de rău.
Nu, nu. E un vis devenit realitate, serios.
Simt că e destinul meu. Nu pot decât să sper că voi face față.
Dar, wow.
Concurența e strânsă.
Dar e doar o singură Barbie!
Să vezi și să nu crezi.
Mi-am făcut o amică. Ghici cum o cheamă?
Faith? Hope? Destiny?
Nu, nu, nu... așază-te.
Barbie Roberts.
Wow. Șansele sunt cam una la un miliard.
Ca toți cei de aici, e minunată.
Tu ești cea mai talentată de acolo.
Mai vedem noi.
Păzea că vin...
Faceți loc.
N-am mai fost așa obosită.
E abia prima săptămână.
Uite acolo!
Locurile sunt ocupate?
Ale voastre.
Mulțumim.
Bună, sunt Barbie...
Adică, Malibu.
Ea e Brooklyn.
Lee.
Sper că nu m-am făcut prea tare de râs în fața clasei.
Mersi că ai răbdare.
Ai fost bună. Serios.
Îmi pari foarte... cunoscută.
Am doar o față comună... presupun.
Nu... e cu siguranță altceva...
Hola! Ce ziceți, fetelor?
Rafa.
- Rafa! Ea e Lee. - Hei.
Rafa e la costume.
Ești și tu la cursul de performeri?
Da. Actorie.
Mă gândeam eu.
Ai energie de actor serios.
Pe bune?
Mersi! Asta înseamnă mult.
Îmi aduci aminte de cineva.
Cine să fie?
Da, mi se spune des.
Stai. Eu te știu.
Cred că mă confunzi cu altcineva.
Nu cred că greșesc, Emily.
Bună, Barbie.
Știam că te știu de undeva! Emily!
Vai de mine!
Stai, ce se întâmplă?
Emily?
Adică... Emi Lee?
Emmie? Acea Emmie?
Adică... Emmie?
Ador costumul tău...
Bine, bine... vă rog, vă rog.
Nu-mi vine să cred.
Emily. După tot acest timp.
Ce-i cu deghizarea?
Nu vreau să fiu recunoscută.
Dacă se află că sunt „Emmie”,
acea Emmie, mă vor trata diferit.
Acea Emmie.
Am fost fanul tău de la primul single.
Chiar am făcut playback pe vlogul meu.
Stai să audă prietenii mei de asta.
Exact așa.
Am înțeles. Scuze.
Mulțumesc. Apreciez.
Nu-mi vine să cred că ești tu.
Mă rog, un fel de „tu”.
Ce face un mega-star într-un loc ca ăsta?
Antrenament. Și unul serios.
Vreau să fiu luată în serios,
dar nu se-ntâmplă când sunt „Emmie”.
Nici nu ai idee cât de greu e.
- Îmi imaginez - Nu, nicio idee.
Treaba cu celebritatea a scăpat de sub control.
Secretul tău e în siguranță cu noi.
Mulțumesc.
Când tata mi-a devenit manager, viața mea s-a schimbat.
M-a retras și de la școală.
Tatăl tău? Dar nu locuiai cu mama ta?
Așa e, dar totul s-a schimbat când tata a preluat controlul.
Ai pierdut legătura cu toată lumea?
Da, tata s-a asigurat că e vorba doar de afaceri tot timpul.
Ouch. Asta sigur a durut.
A trebuit să-l implor să-mi anuleze concertele ca să pot să vin aici.
Mă bucur că ești aici.
Da, și eu.
Mi-ai lipsit.
Și mie.
N-o să-ți cer un autograf sau un selfie.
Pentru tine voi face o excepție.
Îmi pare bine sunteți iar prietene.
Am crezut că m-a lăsat baltă.
Dar tatăl ei o controla complet.
Nici nu mi-l amintesc.
Nu știu dacă mai vreau să fiu celebră.
Tu ce zici?
Neah... Doar îmi place să dansez.
Faima ar putea fi un bonus cândva, dar nu e țelul meu.
Ca și cântatul. Sau vlogul meu.
Vreau să fiu eu însămi.
Și eu.
Întreaga lume e o scenă!
Avem nevoie de costume.
Nu e rău! Uită-te la noi!
Uită-te la locul ăsta!
Ce norocoasă ești că stai în New York!
Am călătorit peste tot cu mama, dar nicăieri nu-i ca aici.
Mama ta călătorește mult?
E pilot de avion.
Mă bucur c-am ajuns aici și ne-am cunoscut.
Și eu. Mâna Universului.
Apropo de părinți!
Bună, tată.
Totul bine.
Absolut.
Mama e-n Mexic? Credeam că zboară spre Australia.
Săptămâna viitoare. Am înțeles.
Nu, tată. Ți-am spus, nu o să mă tot sucesc în fiecare zi.
Camera e frumoasă.
Da, e foarte drăguță.
Ți-ar plăcea.
Bine.
Știu, știu...
Eu și mai mult.
Pa.
Tata crede că e treaba lui să-și facă griji.
Chiar e. Tatăl meu e la fel.
Să ne facem un selfie pentru tații noștri.
Poate se liniștesc.
Oh, gândești bine!
Ce e...?
Ai văzut?
Dacă te învârți, strălucesc!
Rafa e pe drumul cel bun!
Liniște, toată lumea!
Vă rog, liniște!
Mulțumesc.
Astăzi avem un oaspete surpriză!
Un membru al Consiliului Director va vizita campusul
și va asista la cursuri.
Sigur nu e cazul să spun că mă aștept
să vă prezentați cu toții lăudabil și să faceți cinste programului.
Fără presiune!
Iată-l că vine acum!
Bun venit, dle Miller.
Nu-mi vine să cred.
Dragilor, el este dnul Miller.
Dle Miller, ei sunt unii dintre cei mai promițători tineri performeri.
Adică noi!
Salut, mă bucur să fiu aici.
Minunat campus.
Sper că nu v-am întrerupt.
Dle Miller, nu ezitați să veniți la noi
dacă aveți vreo întrebare legată de Academie.
Bine, copii... .
Mulțumesc!
Ce faci aici?
Doar fac un mic tur, scumpo.
Te rog, tată, te cunosc prea bine.
Spune-mi de ce ai venit aici.
Să zicem că-mi protejez investiția.
Mă asigur că nimeni nu stă în calea fetei mele și a Reprezentației Solo.
Uită-te la mine. Încerc să evit reflectoarele!
Am venit la școala asta ca să învăț,
nu ca să câștig un concurs.
Ai idee cât ne-a costat anularea turneului tău?
Ai putea măcar să câștigi Reprezentația Solo,
ca să-l transformăm într-o campanie PR.
Eu nu te ajut.
E-n regulă, știu cum să mă asigur că vei câștiga.
- Scoate-ți costumul. - Încetează.
Crezi că nimeni de aici nu știe cine ești?
Doar prietenii.
Scumpo, nu ai amici.
Ai doar competitori.
Nu și dacă nu concurez.
Mai bine te duci la cursuri.
Tati are afaceri de care să se ocupe.
Vă deranjează dacă ne mutăm acolo?
Rafa înregistrează cursul. Nu vreau să fiu în cadru.
Nicio problemă.
Cred că ți-e de greu.
Mereu să te uiți după camere.
Da. Mă stresează tare.
Mai multe lucruri mă stresează, de fapt, azi.
E-n regulă. Haide, să ne încălzim.
Întinde vârfurile.
Relaxează-te!
Mișcă, mișcă.
Mișcă.
Hai, Malibu!
- Hai, Malibu! - Super!
Scuze! Faceți-mi loc!
- Faceți... - Brooklyn!
...loc.
Am auzit că și-a scrântit glezna.
Am auzit că și-a rupt piciorul.
Păi, cu siguranță a rupt toba-n două.
Săraca Brooklyn.
Sper că e bine.
Mă simt groaznic.
Nu e vina ta.
Dar dacă nu mai poate dansa?
Și șansa ei la Reprezentația Solo?
A fost un accident.
O să fie bine.
Sper...
Oh! Brooklyn! Poți merge!
Nu e rupt. E doar scrântit.
Slavă Domnului! Mi-am făcut griji.
Și eu. Dar totul e în regulă. O să fie bine într-o zi sau două.
Ce pot să fac să te ajut?
Să nu o mai faci.
Pe bune? Ce tot ai cu ușile astea?
Aerul proaspăt și soarele pot vindeca aproape orice.
Gato! Bună, micuțule!
Hei! Care-i verdictul?
Va fi bine. Doar un mic hop în drumul spre succes.
Te înțeleg.
Credeam că profesorii mei vor fi fascinați de costume,
dar le-au numit „încercări valabile”.
Nu ai decât niște „probleme tehnice”.
Și funcționează. Câteodată.
Știu, dar nu le pot controla.
Chiar dacă aș putea, e prea târziu.
A trebuit să predau proiectul.
Un mare eșec.
Știi cum se spune:
dacă nu reușești, prietenii te ajută să-ncerci din nou.
Chiar așa se zice?
Rafa. Trebuie să recunoști c-are dreptate.
Uită-te la mine. Nu m-am dat bătută.
Atitudinea pozitivă schimbă totul.
Eram ca o floare Pluteam zâmbitoare
Către locul meu de vis
Eram artistă Gândeam optimistă
Că voi avea succesul mult-dorit
Dar, vai, vai Am ratat
M-am înșelat!
Ce eșec de proporții!
Dar asta nu mă poate doborî!
Căci viața e frumoasă
Ziua-i luminoasă
Atunci când gândești pozitiv
Doar dacă gândești pozitiv
Privește la mine Credeam că știu bine
Tot ce am de făcut
Capricioasă Și deloc fricoasă
La toate de neîntrecut
Dar, vai, vai
Am ratat, nu m-am așteptat
Să fiu pusă la pământ
Dar nicio cârjă nu mă va opri!
Căci viața e frumoasă
Ziua-i luminoasă
Atunci când gândești pozitiv
Doar dacă gândești pozitiv!
Ghinionul oare există?
Nici eu nu prea sunt convinsă
Nimic nu te doboară
Când optimismul te-nconjoară!
Chiar dacă lucrurile Nu merg chiar excelent
Zâmbetul e-un medicament
Da, sunt reticent Să mă entuziasmez
Como se dice? Stați să reformulez
Și îmi pot imagina
Spre cer mă văd plutind În lumini strălucind
Când voi pe scenă veți călca
Dar, vai, vai Am ratat
M-am scufundat Plin de dezamăgire
Însă știu că voi putea zbura din nou
Căci viața e frumoasă
Ziua-i luminoasă
Atunci când gândești pozitiv
Doar dacă gândești pozitiv!
Căci viața e frumoasă
Ziua-i luminoasă
Atunci când gândești pozitiv
Doar dacă gândești pozitiv
Pozitiv
D-ră Roberts?
- Da? - Da?
O vorbă la mine în birou, te rog.
D-ră Roberts. Ești un performer foarte promițător.
Mulțumesc.
Dar talentul nu e singurul lucru prețuit aici.
Conduita profesională contează și ea.
Desigur.
Am avut un început mai dificil la cursuri, dar...
D-ră Roberts, mă refer la încercarea ta
de a sabota unul concurent la Reprezentația Solo.
Sabotaj?
Am fost informată că „accidentul”
ce a implicat-o pe cealaltă Barbie n-a fost un accident.
Desigur că a fost.
E prietena mea.
De ce aș vrea vreodată să o sabotez?
Să împingi un concurent în loja orchestrei e o acuzație serioasă.
S-o împing?
Nu, nu. Nu așa s-a întâmplat.
Un martor îngrijorat a venit la mine, supărat.
A văzut totul.
Dar, doamnă decan, nu aș face niciodată așa ceva.
Am mâinile legate.
Mi s-a zis să iau măsuri
ori sponsorizarea programului va fi sistată.
Ce măsuri?
Eliminarea ta din program, imediat.
Adică mă trimiteți acasă?
În Malibu?
Mi-e teamă că da.
Îmi pare rău, d-ră Roberts.
Dar a fost un accident.
Se pare că nu.
Din păcate, unii cred că a câștiga este important.
Dar Malibu nu e așa. Adică Barbie.
Nu o știți cum o știu eu.
Poate că nu.
Dar poate nici tu nu o cunoști așa de bine.
Și ce ar trebui să fac acum?
Cealaltă d-ră Roberts pleacă,
dar tu ești încă aici.
Dă tot ce-ai mai bun.
Bună.
Eu...
Ai nevoie de ceva?
Deci, eu...
am fost la d-na decan.
Da? Și eu.
Îți vine să crezi că mă trimit acasă?
Ești bine?
Barbie, poți s-o lași mai moale teatrul ăsta.
Poftim?
Brooklyn, nu-mi spune că tu crezi asta!
Nu-mi spune Brooklyn. Sunt Barbie.
„Brooklyn” era când eram prietene.
Dar suntem prietene.
Competitori. Ambele vrem Reprezentația Solo.
Am înțeles. Ești egoistă.
E atât de simplu.
Nu, nu e atât de simplu.
A fost un accident.
Nu concuram împotriva ta.
Nu? Mie așa mi se pare.
Ne motivam una pe alta să fim cele mai bune.
Da? Apropo de asta.
A fost un martor, Barbie.
Cineva a văzut că m-ai împins intenționat.
Nu așa s-a întâmplat!
Știi, pentru o clipă,
am crezut că ești specială.
Că ce-avem noi e special.
Cred că m-am înșelat.
Dar nu e corect.
Ce să zic...
îmi vorbești mie de corectitudine.
Cum s-a-ntâmplat
Că am pierdut Așa o prietenie?
Eram doar noi două
Legătura perfectă
Dar iată că n-a fost să fie
Mă doare, însă știu
Că amintirea va dispărea
Când totul e pustiu
O iei iar de la capăt spre-o nouă viață
Vezi două stele sclipind pe cer
Strălucind cu dor
Sunt doar două suflete
În orașul luminilor
Două fete în caruselul
Pe care și l-au promis
Gloria-i aici
Este parcul meu din vis
Destinele ni s-au împletit
Cum nu ți-ai imagina
Într-o prietenă am găsit
Tot ce îmi lipsea
Am știut că vom porni
Pe drumul către paradis
Sau așa părea
Doar în parcul meu din vis
Stele nu mai sunt pe cer
Căci orașul le-a risipit
Soarta ne-a adus alături
Apoi ne-a despărțit Ne-a despărțit
Aș vrea s-o luăm de la-nceput
Sclipind din nou pe cer
Într-o lume-n care visele se nasc
Apoi nu pier
Caleașca-i părăsită
Pe o insulă pierdută
Dar care-i soarta Celor două stele?
Finalul nostru ca-n povești
Nicicând n-a fost prezis
Buni prieteni te părăsesc
Și stelele mai sclipesc
Doar în parcul meu
Din vis
Hei, am auzit de Malibu.
Da?
Știu cât este de dureros.
Dureros?
Glezna asta e dureroasă, dar îmi va trece.
Barbie și cu mine?
Am terminat-o.
Erați atât de apropiate.
Îmi aducea aminte de noi, știi?
Da, credeam că și noi am terminat-o
când ai devenit faimoasă.
Dansai mai bine decât mine.
Putea fi invers.
Poate.
Mă bucur să aflu că nu m-ai uitat.
Nu e deloc adevărat.
Lucrurile nu sunt mereu ceea ce par, Barbie.
Bine. Trebuie să m-antrenez.
Hei! Mersi, Em.
După mine, nu are niciun sens.
Nu are sens deloc.
Fiecare a vrut ca cealaltă să câștige mai mult decât ea însăși.
Gato și cu mine mirosim oamenii buni.
Și Malibu e un om bun.
Competiția poate schimba oamenii în rău.
Dar nu și pe Malibu.
Știai că m-a pus să promit că nu voi posta video-ul cu voi?
Ca să te protejez pe tine.
Stai așa!
Ce-ai spus?
M-ai auzit.
Când Brooklyn a căzut în lojă,
aveam telefonul în mână și filmam.
Ai filmat totul!
Am filmat totul!
A fost un accident.
Fără dubiu.
Rafa, știi ce înseamnă asta?
Malibu nu a făcut nimic rău!
Stai. Dă înapoi.
Poți să dai zoom?
- Nu cred. - Poftim?
Trebuie să-mi trimiți filmarea.
- Gata. - Bine.
Găsește-o pe Brooklyn și arătă-i asta.
Eu trebuie s-o arăt altcuiva.
Așa facem.
Mă bucur că ai venit.
Cred că-ți este foarte greu.
Mulțumesc. Nu de asta sunt aici.
Ați zis că cineva a văzut-o pe Malibu, adică pe Barbie, împingându-mă?
Da. Așa este.
Știu c-a fost dnul Miller, membru în consiliu.
Nu contează cine era martorul.
Tot ce contează e...
Dacă nu spunea adevărul?
D-ră Roberts, e o acuzație foarte gravă
și imposibil de dovedit.
Și dacă am dovada?
Chiar a fost un accident.
Oh, dragă. Am făcut o greșeală imensă.
Da. Avem timp s-o reparăm.
Ce e atât de urgent, că trebuie să mă vezi imediat?
Doar știi ce ai făcut.
Nu știu despre ce vorbești.
Și oricum, nu poți dovedi.
Ce să dovedesc?
Nu contează.
Reprezentația Solo e a ta, scumpo.
Eu nu o vreau!
Și dacă aș vrea-o, n-aș trișa ca s-o obțin.
Am trecut prin multe ca să mă asigur că nu vei avea nicio competiție.
Asta e cel mai rău!
N-ai crezut că pot să câștig singură.
Ba cred.
Dar eu am grijă de cariera ta.
Sunt doar afaceri.
Nu sunt doar afaceri, tată.
Este viața mea. A mea.
Știi că eu îți vreau doar binele.
Și eu, tată.
Putem să intrăm, Barbie?
Sigur.
Ești bine, scumpo?
Nu-mi vine să cred că s-a terminat așa.
Ne bucurăm că ești din nou acasă, scumpo.
Oricine te cunoaște
știe că nu e decât o neînțelegere.
Am crezut că Brooklyn chiar mă cunoaște.
Să fiu dată afară e nedrept, dar să creadă c-am împins-o?
Asta-i groaznic.
Oh, dragă...
Suntem aici dacă vrei să vorbim.
Dar cum am trăit pân-acum fără noi?
Dar împreună ne putem completa
În sfârșit
Perechea mi-am găsit
Cum am trăit pân-acum
Fără noi?
Surpriză?
Brooklyn... Barbie.
Cum...?
Ce...?
Piciorul tău!
Ta-da! Totul bine!
Dar ce faci aici?
Sunt aici să-mi cer iertare
că nu te-am crezut. Nu trebuia să mă îndoiesc de tine.
Nu pot să cred c-ai venit în California să-mi ceri iertare.
Ții minte? Mama zboară prin toată lumea.
E unul din avantajele de a avea o mamă pilot.
N-am venit doar să-ți cer iertare.
Am venit să te duc înapoi.
Brooklyn, nu mă pot întoarce.
Mi-am distrus șansa. Și pe a ta.
Poate competiția nu e mereu pentru câștig.
Da. Poate scoatem tot ce-i mai bun una de la cealaltă.
Dar acum e cam târziu.
M-au exmatriculat.
Da, apropo de asta.
Ești re-admisă.
Ce? Cum?
Îți povestesc totul în avion.
Și așa, mulțumită lui Rafa și lui Emmie, totul s-a clarificat.
Ce mă bucur!
Abia aștept să mă întorc.
Cel mai mult mă bucur că noi două suntem bine.
Îmi pare rău pentru tot!
Hei, gata cu scuzele.
Suntem mai mult decât bine. Suntem noi.
Ajungem la linia de finiș împreună.
Împreună.
Atențiune, studenți!
Selecția pentru Reprezentația Solo a fost postată la panou.
- Vai de mine! - Ce scrie?
- Nu văd.
- Cine este? - Am luat?
- Lasă-mă să văd! - Hei!
- Extraordinar! - Cine e?
REPREZENTAȚIA SOLO BARBIE ROBERTS
Felicitări!
Și ție!
Barbie Roberts a luat Reprezentația?
Care din ele?
Așteaptă să vezi, dragul meu.
Așteaptă să vezi!
Faceți loc!
Ce dor mi-a fost de tine!
Nu iubești reuniunile?
Să știi că da!
Bună seara, dragii mei!
Bine ați venit la cea mai importantă seară a Academiei de Arte Performative,
Reprezentația Solo.
Pentru a anunța câștigătorul
competiției pentru Reprezentația Solo a Academiei,
avem un oaspete foarte special!
Salut, New York!
New York.
Eu sunt Emmie, live din Times Square,
pentru a anunța câștigătorului Reprezentației Solo.
Te iubim, Emmie!
Ești minunată!
Aplauze pentru prietenele mele,
Barbie Roberts și Barbie Roberts,
cunoscute și ca Malibu și Brooklyn,
câștigătoarele Reprezentației Solo.
Mi-ești prietenă, știi bine
Dar astăzi concurezi cu mine
Trebuie să ne-ncurajăm
Alături mereu Nu ne lăsăm
Între noi nu e loc de gelozii
Dacă ne-ajutăm Vom reuși
Turează motorul când știi ce vrei
Punct ochit, punct lovit Ținta este Broadway!
Îmi pregătești terenul
Iar tu îmi cânți refrenul
Nu vom da înapoi Noi nu cedăm, nu!
Nimic nu ne oprește
Puterea ne unește
Nu vom da înapoi
Prietene mereu!
Oh, spre victorie pornim
La linia de sosire
Eu voi fi lângă tine
Oh, împreună reușim
Nicio cursă nu-i prea grea
Spre victorie pornim
Pe drumul către glorie
Merg cei ce intră în istorie
Sunt fetele ce ne-au precedat
Pe urmele lor noi am călcat!
Nimic nu ne oprește
Puterea ne unește
Nu vom da înapoi
Prietene mereu
Haideți, toate Solidaritate
Să fim aliate! Da, da!
Haideți, toate Noi știm că se poate
Să fim aliate!
Oh, spre victorie pornim
La linia de sosire
Eu voi fi lângă tine
Oh, împreună reușim
Haideți, toate Noi știm că se poate
Să fim aliate! Da, da!
Haideți, toate Solidaritate
Spre victorie pornim
Împreună reușim!
SFÂRȘIT
Subtitrarea: Dragoș Ioniță